ตลาดหุ้นเอเชียเปิดแดนบวก ขานรับเจรจาสหรัฐ-จีนคืบ! ลุ้นยกเลิกภาษีสินค้าบางส่วน
ตลาดหุ้นเอเชียเปิดแดนบวก ขานรับเจรจาสหรัฐ-จีนคืบ! ลุ้นยกเลิกภาษีสินค้าบางส่วน
ตลาดหุ้นเอเชียเปิดแดนบวก ขานรับเจรจาสหรัฐ-จีนคืบ! ลุ้นยกเลิกภาษีสินค้าบางส่วน
6 พ.ย. 2562

ผู้สื่อข่าวรายงานว่า ตลาดหุ้นเอเชียปรับตัวเพิ่มขึ้นในเช้าวันนี้ ขานรับความคืบหน้าในการเจรจาการค้าระหว่างสหรัฐและจีน หลังจากสื่อต่างประเทศหลายแห่งรายงานว่า จีนกำลังเรียกร้องให้สหรัฐยกเลิกภาษีนำเข้าสินค้าบางส่วน เพื่อปูทางไปสู่การลงนามข้อตกลงการค้าเฟสแรก
โดยดัชนี NIKKEI 225 ตลาดหุ้นญี่ปุ่นเปิดวันนี้ที่ 23,343.51 จุด เพิ่มขึ้น 91.52 จุด, +0.39% ดัชนี SSE Composite ตลาดหุ้นจีนเปิดวันนี้ที่ 2,992.04 จุด เพิ่มขึ้น 0.48 จุด, +0.02% ดัชนี HSI ตลาดหุ้นฮ่องกงเปิดวันนี้ที่ 27,636.33 จุด ลดลง 47.07 จุด, -0.17%
ดัชนี TAIEX ตลาดหุ้นไต้หวันเปิดวันนี้ที่ 11,645.08 จุด เพิ่มขึ้น 1.05 จุด, +0.01% ดัชนี KOSPI ตลาดหุ้นเกาหลีใต้เปิดวันนี้ที่ 2,142.69 จุด เพิ่มขึ้น 0.05 จุด, +0.00% ดัชนี FTSE STI ตลาดหุ้นสิงคโปร์เปิดวันนี้ที่ 3,252.61 จุด เพิ่มขึ้น 3.98 จุด, +0.12% ดัชนี FBMKLCI ตลาดหุ้นมาเลเซียเปิดวันนี้ที่ 1,609.43 จุด เพิ่มขึ้น 2.69 จุด, +0.17% ดัชนี PSE Composite ตลาดหุ้นฟิลิปปินส์เปิดวันนี้ที่ 8,216.92 จุด เพิ่มขึ้น 0.24 จุด, +0.00%
สำนักข่าวซีเอ็นบีซีรายงานว่า  จีนต้องการให้สหรัฐยกเลิกคำสั่งการเรียกเก็บภาษีนำเข้าสินค้าจากจีนอีก 15% วงเงิน 1.25 แสนล้านดอลลาร์ ซึ่งคำสั่งดังกล่าวมีผลบังคับใช้ไปเมื่อวันที่ 1 ก.ย.ที่ผ่านมา
ขณะที่วอลล์สตรีท เจอร์นัล และไฟแนนเชียล ไทม์ส รายงานว่า เจ้าหน้าที่สหรัฐและจีนกำลังพิจารณาประเด็นการยกเลิกภาษีนำเข้าบางส่วน เพื่อผลักดันให้มีการลงนามในข้อตกลงการค้าเฟสแรกระหว่างสองฝ่าย